קבוצת הכדורגל המקומית היא Pennabilli Calcio, ששיחקה בליגות חובבים.
פנאבילי
I Am Not a Robot
I Am Not a Robot (בעברית: אני לא רובוט) הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, "The Family Jewels". השיר פורסם דיגיטלית ב-23 באפריל 2010, ופיזית ב-26 באפריל 2010, כסינגל השלישי מתוך האלבום. הרצועה הופיעה במקור במיני-אלבום השני של דיאמנדיס, "The Crown Jewels EP", משנת 2009. הסינגל נוסף ל-A List של BBC Radio 1 באפריל 2010. במרץ 2021 נעשה שימוש בגרסת המקהלה של השיר בפרסומת של ספק שירותי הבריאות הבריטי Bupa. בנוסף, נעשה סימפול לשיר בסינגל הבכורה של הראפר האמריקאי הודי אלן, "You Are Not a Robot", משנת 2010.
רקע והרכב.
"I Am Not a Robot" הוא שיר פופ, אוונגרד וגלאם פופ. בראיון לוויילס אונליין, הסבירה דיאמנדיס,
דיאמנדיס אמרה שהיא החליטה להוציא את "I Am Not a Robot" כסינגל כי "נראה שאנשים מזדהים ומתייחסים לשיר, ללא קשר למין או גיל".
הצלחה מסחרית.
"I Am Not a Robot" דורג לראשונה במקום ה-74 במצעד הסינגלים הבריטי, והגיע בשיאו למקום ה-26, שבועיים לאחר מכן. בסך הכל, שהה הסינגל שבעה שבועות במצעד. נכון לפברואר 2019, נמכרו כ-132,000 מעותקיו בבריטניה.
ב-3 באפריל 2019, הוסמך השיר לתואר זהב על ידי איגוד תעשיית ההקלטות האמריקאי (RIAA), הודות למכירות של מעל ל-500,000 יחידות. זה היה הסינגל השלישי של דיאמנדיס שהגיע להישג הזה, לאחר "Primadonna" ו-"How to Be a Heartbreaker", שזכו שניהם לתואר זהב ב-15 במאי 2017.
ביקורות.
גארת' ג'יימס ממגזין "Clash" כתב כי "I Am Not a Robot" הוא "אחד הסינגלים הטובים ביותר של 2010", ותיאור אותו כ-"רצועת פופ מדבקת". אלכסיס פטרידיס מהגרדיאן ציין כי "קל לפספס את העדינות המקסימה שבמנגינה של 'I Am Not a Robot' כשיש אישה שמשמיעה קולות של דאלק מעליה. זו הסכנה בלנסות קצת יותר מדי". ג'ון מרפי מ-"musicOMH" שיבח את השיר וכתב שהוא "מציג מגע נעים של פגיעות שעובד טוב מאוד". דיאמנדיס זכה לשבחים גם לאחר ביצוע השיר בלייב לאונג' של BBC Radio 1, ב-23 באפריל 2010.
וידאו קליפ.
הווידאו קליפ ל-"I Am Not a Robot" בוים על ידי רנקין וכריס קוטאם ועלה ליוטיוב ב-24 ביוני 2009. בקליפ מופיעה דיאמנדיס בחמש סצנות שונות. בכולן נמצאת דיאמנדיס במרכז המסך, לרקע כוכבים, אפור, לבן או שחור, תוך כדי שהיא שרה למצלמה. בריאיון עם סקוט מילס ל-BBC Radio 1, ציינה דיאמנדיס כי נדרשו שמונה עשרה שעות לאפר אותה שלה עבור הקליפ.
ב-14 באפריל 2010, פרסמה גרסה אלטרנטיבית לקליפ, שצולמה בשדרות הוליווד שבלוס אנג'לס. הקליפ מתחיל בתמונת אורות מטושטשים של פנסי הכביש, ולאחר מכן מופיעה דיאמנדיס, כאשר שיערה צבוע בלבן, והיא לבושה בשמלה לבנה עם שרוול אחד ונוצות. דיאמנדיס הולכת בשדרת הכוכבים של הוליווד בעודה שרה את השיר, כאשר עוברי אורח מטושטשים הולכים מאחוריה. לקראת סוף הקליפ, המצלמה מציגה את העקבים הלבנים של דיאמנדיס, והצבע הלבן שעל רגליה. בסופו, דיאמנדיס צוחקת, והמצלמה חושפת את צוות הצילום.
קרדיטים.
הקרדיטים שלהלן לקוחים מהערות האלבום של "The Family Jewels".
אשרי האיש
Mowgli's Road
Mowgli's Road (בעברית: הדרך של מוגלי) הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, "The Family Jewels". השיר יצא לאור ב-13 בנובמבר 2009, כסינגל השני מתוך האלבום. לסינגל ישנו בי סייד, שהוא גרסת כיסוי לשיר "Space and the Woods" של הלהקה Late of the Pier.
רקע ופרסום.
שם השיר הוא על מוגלי, הדמות הראשית מאוסף סיפורי "ספר הג'ונגל" של רודיארד קיפלינג. "Mowgli's Road" תואר כשיר פופ, אלט-פופ ופופ אקספרימנטלי. במקור, שימש השיר כבי סייד לסינגל "Obsessions", שיצא ב-16 בפברואר 2009, על ידי ניאון גולד רקורדס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.
ביקורות.
סטיוארט הריטג' מהגרדיאן כתב, "Mowgli's Road הוא מוזר. [...] זה יכול היה בקלות להיות להיט, או ליתר דיוק, הדקות הראשונות יכלו. לאחריהן, השיר נכנס לתוך תערובת מטורפת של יללות קופים, שריקות ומלמולים ילדותיים".
וידאו קליפ.
הקליפ של "Mowgli's Road" בוים על ידי כריס סוויני ועלה ליוטיוב ב-20 באוקטובר 2009.
קרדיטים.
הקרדיטים שלהלן לקוחים מהערות האלבום של "The Family Jewels".
קארוי אנגל
קארוי אנגל (בהונגרית: Engel Károly; 22 בינואר 1879, ראקופריבוץ – 4 בפברואר 1968, בודפשט) היה רופא ופרופסור באוניברסיטה יהודי-הונגרי. הסופר ז'יגמונד אנגל היה אחיו.
ביוגרפיה.
קארוי אנגל נולד במשפחה יהודית כבנם של בנימין אנגל ושל צציליה ברגר בכפר ראקופריבוץ שכיום נמצא בשטח סלובקיה ואז היה חלק מהאימפריה האוסטרו-הונגרית. הוא החל ללמוד באוניברסיטת וינה ובשנת 1902 קיבל את התואר דוקטור לרפואה מאוניברסיטת בודפשט (כיום שמה אוניברסיטת אטווש לוראנד). לאחר סיום לימודיו החל לעסוק ברפואה בבית חולים ובמקביל תוך זמן קצר החל ללמד באוניברסיטה בה סיים את התואר.
בשנת 1919 חקר את הסיבות למגפת השפעת הספרדית וגילה את סיבותיה. בשנים 1922–1944 היה מנהל המחלקה הפנימית בבית חולים. במשך כל התקופה הוא היה מרצה באוניברסיטה במקביל לעבודה בבית חולים. על פעילותו באוניברסיטה הוא קיבל מספר פרסי הצטיינות. קארוי אנגל כתב מספר ספרים בתחום הרפואה, הראשון כבר בשנת 1914 ואחרון בשנת 1935.
הוא היה:
קרוי אנגל התחתן עם מריה סאנטו בשנת 1913, בתם של פרידייש סאנטו, מנהל בנק ושל וילמה ויינברגר. המיר את דתו לקתוליות בשנת 1914.
Venus Fly Trap
Venus Fly Trap הוא שיר שנכתב והוקלט על ידי הזמרת-יוצרת הוולשית מרינה, עבור אלבום האולפן החמישי שלה, "Ancient Dreams in a Modern Land". השיר יצא לאור כסינגל הרביעי מתוך האלבום ב-9 ביוני 2021, על ידי חברת התקליטים אטלנטיק רקורדס, והופק על ידי מרינה וג'יימס פלניגן. ב-16 ביולי, פורסם רמיקס לשיר של המפיקה המוזיקלית קיטו, בהשתתפות הזמרת טובה לו.
רקע ופרסום.
ב-9 ביוני 2021, יצא השיר להורדה דיגיטלית וסטרימינג, כסינגל הרביעי מתוך האלבום. זה היה השיר האחרון שפורסם לפני יציאת האלבום עצמו. חודש לפני כן, הכריזה הזמרת על הסינגל, לצד טיזר לסינגל שיצא קודם לכן, "Ancient Dreams in a Modern Land". השיר נכתב על ידי מרינה לבדה, והופק על ידי ג'יימס פלניגן. הקליפ ל-"Venus Fly Trap" פורסם ביום צאת הסינגל, ובוים על ידי וירד לייף פילמס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.
ב-16 ביולי 2021, פורסם רמיקס של המפיקה האוסטרלית קיטו, בהשתתפות הזמרת-יוצרת השוודית טובה לו, שגם שימשה ככותבת בגרסה זו.
הרכב ומילים.
"Venus Fly Trap" הוא שיר פופ המושפע מז'אנר הפאנק. הפזמון מורכב משאלה, (בעברית: למה להיות פרח קיר כשאתה יכול להיות צמח טורף?), חלק אחר בשיר בנויים ממילים אישיות יותר, (בעברית: אני יודעת שכסף לא חשוב, וזה לא אומר שאתה הטוב ביותר / אבל הרווחתי הכל בעצמי, ואני מיליונרית).
ביקורות.
ניק לוין מ-"NME" סיכם את השיר כ-"להיט ציני להעצמה עצמית". ג'סיקה פין מ-Clash חוותה דעה דומה, וטענה כי מרינה "קמה לתחייה מבחינה לירית". רד דזירי מ-"The Line of Best Fit" כתבה כי השיר חולק את אותה אנרגיה של הסינגל הקודם, "Ancient Dreams in a Modern Land", אם כי הראשון "קדחני" וחצוף יותר.
הופעות חיות.
מרינה ביצעה לראשונה את השיר כחלק מרשימת השירים של "Ancient Dreams: Live from the Desert", הופעה וירטואלית ששודרה יום לאחר יציאת האלבום. ב-14 ביוני 2021, ביצעה הזמרת את השיר ב-"Late Night" עם סת' מאיירס.
מענק התמדה
מונטיפיורי קונקה
מונטיפיורי קונקה (באיטלקית: Montefiore Conca) היא עיירה איטלקית בנפת רימיני במחוז אמיליה-רומאניה שבצפון איטליה. בעבר שימשה העיירה כמאחז חשוב של ובו מבצר מרשים המשקיף על האזור שמסביב. העיירה יחד עם ארבע עיירות נוספות בנפת רימיני, משתייכות להתאחדות "הכפרים היפים ביותר באיטליה".
היסטוריה.
התיעוד ההיסטורי הראשון על האזור המיושב מתוארך לשנת 1136, כאשר האפיפיור אינוקנטיוס השני הכריז כי כנסיית סן פאולו נמצאת תחת הגנה הכנסייה. בשנת 1320 העביר האפיפיור ג'ובאני ה-22 את העיירה למשפחת האצולה מלטסטה. בשנת 1372 עברה השליטה באזור לגאלאוטו אשר נתן אותה לאחר מכן לבנו גאלאוטו בלפיורי (כינוי בשם תואר זה בשל היותו נולד במבצר מונטיפיורי). לאחר מותו של גלאוטו בלפיורי (בגיל 23 ממגפה) ירש צ'ארלס הידוע כקאטו שתמך בכנסייה במהלך הפילוג המערבי.
בתחילת המאה ה-16 הייתה העיירה תחת שלטונו של צ'זארה בורג'ה. מ-1504 עד 1505 היא הייתה תחת שליטתה של הרפובליקה של ונציה. משנת 1506 עד 1514 היא הייתה תחת שלטונו של הכס הקדוש. בשנת 1797 היא הפכה לחלק מהרפובליקה הציסלפינית. בשנת 1815 עברה העיירה תחת שלטונו של נפוליאון באיטליה. לאחר הקונגרס של וינה חזרה העיירה לידי הכנסייה. לאחר מלחמת אוסטריה–סרדיניה הפכה לחלק מממלכת איטליה.
בשנת 1863 שונה שמו למונטיפיוריטו ורק בשנת 1917 שונה שמו במונטיפיורי על פי הצעתו של דון פאולו פלמריני.
לפי אחת הסברות במחקר, משפחת מונטיפיורי היהודית קיבלה את שמה משם העיירה.
גאוגרפיה.
העירייה ממוקמת באזור הדרומי של המחוז, על הגבול עם מארקה (נפת פזארו אה אורבינו) ובסמוך לסן מרינו. שטחה, כ-22 קמ"ר, משתרע על הגבעות של הרי האפנינים. הכפר ממוקם בגובה של 385 מטר מעל פני הים, 17 ק"מ מהקומונה קטוליקה וקומונת גביצ'ה מארה.